'Klipgooiers' vas ná kinders se dood | Maroela Media
Drie verdagtes is in hegtenis geneem in verband met 'n voorval einde verlede jaar in KwaZulu-Natal waarin twee kinders dood is toe 'n reuseklip van 'n brug op die motor waarin hulle gery het gegooi is.
Kol. Thembeka Mbele, woordvoerder van die polisie, het gesê 'n span speurders het ná 'n intensiewe ondersoek drie verdagtes, tussen 20 en 46 jaar oud, in hegtenis geneem in verband met die voorval.
Die verdagtes sal Vrydag in die Durban-landdroshof verskyn op twee aanklagte van moord en een van poging tot moord.
Maroela Media het vroeër berig Aamina Haffejee (16) en Abdur Haffejee (7) is dood toe 'n reuseklip die aand van 27 Desember van 'n brug in die Umhlali-gebied op hul voertuig op die N2-snelweg tussen Tongaat en Ballito geval het.
Die voorval het die land geskok en mense het onmiddellik bydraes vir 'n beloning gemaak in 'n poging om die skuldiges vas te trek. Dae ná die voorval was daar reeds meer as R250 000 ingesamel.
Die klip is van die brug afgegooi en het die windskerm van die voertuig onder op die snelweg getref. Die klip het die bestuurder van die voertuig gemis, maar twee ander insittendes in die voertuig is ernstig beseer. Die twee kinders is by hul aankoms by die hospitaal dood verklaar.
Betalings aan 300 Aurora-werkers verwelkom
as hierdie tipe kriminele gedrag kort gevat was en die gemors wat dit pleeg, gestraf was die eerste keer wat dit gebeur het, het die kinders nog gelewe.
Beste nuus dat hier 'n arrestasie gemaak is. Ek hoop die hof maak 'n voorbeeld van hulle met gepaste swaar straf.
Mag daar van hierdie klipgooiers n voorbeeld gemaak word. Ek hoop hulle VOEL NOOIT WEER DIE SON OP HULLE VELLE SKYN NIE. Tronk toe geen borg.